我宜家用嘅語言
就來成爲世界通用語言
無論係好定壞
我哋要面對呢個事實
互聯網用英文
金融交易用英文
空中交通管制用英文
流行音樂用英文
外交亦係用英文
英文無處不在
宜家，愈來愈多人用普通話交流
但係同時，學英文嘅華人
多過於學中文嘅外籍人士
我聽講過
喺中國有 24 間大學
用英文教學
英文正在成爲主流
仲有
有人預測喺呢個世紀尾
幾乎所有現存嘅語言
大概 6000 種
唔會俾用來做語言交流
通用嘅語言會剩番幾百種
仲有
直播演講嘅即時翻譯唔只會成爲現實
仲會越來越好
我背咗咁多書
係因爲我知道，我哋已經到咗
一個要問問題嘅點
問題就係，母語係英文嘅人
點解仲要學其他語言？
全世界都可以用 同一種語言交流
點解仲要再學一種語言？
我相信有好多種原因
第一個原因
可能亦係大家最經常聽到嗰个
因為事實危險過想象好多
換句話講
語言影響人嘅思維方式
唔同語言有唔同嘅詞彙同文法
令到人類擁有唔同嘅思維過程
就係咁
呢係個好有趣嘅觀點
雖然有些小誤導人
呢個觀點唔係全錯
譬如喺法文同西班牙文
個「枱」字係陰性
「la table，la mesa」
（法，西）我哋唯有記住
有實驗表明
如果你嘅母語係法文或者西班牙文
如果有人叫你
想象下張枱識講嘢會點講
好多時
講法文或者西班牙文嘅人
會話張枱用女聲
既係，法國或西班牙人會當張枱係女仔
如果你講英文，你會當枱係男仔
呢啲數據真係好好玩
可能會有人話
如果你識外語，你就會有一種國際視角
不過一定要注意
如果將母語係英語嘅人
作爲樣品觀察嘅話
英文包括嘅國際視角又係乜
講幾個例子
屏幕上嘅人叫 Bono
佢用慣英文
我假設佢有國際視角
而呢個人係 Donald Trump
佢喺度用佢嘅方式
講英文
（笑聲）
呢個係 Kardashian 女士
佢都講英文
所以我哋有三個講英文嘅樣本
佢哋嘅國際視野有咩相似
英文又點樣影響佢哋嘅國際觀念
呢係講法好誤導人
慢慢形成嘅共識係語言影響思維方式
呢個係一個好模糊嘅共識
唔係俾你多副眼鏡睇世界咁簡單
所以喺呢種情況下
點解要學語言
如果學習言唔會改變思維方式
又有乜其他原因呢
原因有以下幾個
一、你想要瞭解一個新文化
要瞭解通透，就要成爲佢嘅一部分
語言對文化有冇影響
亦冇一個明確嘅答案
如果你想瞭解一個文化
你就要喺某種程度上
瞭解呢種文化形成嘅語言因素
除此之外，冇他法
有一個好有趣嘅實例
有啲偏門，但你真係要睇下
加拿大導演 Denys Arcand 嘅一部電影
英文係「Dennis Ar-cand」
如果你想上網搜索
佢有部作品叫「蒙特利爾嘅耶穌」
其中有好多角色
都係好有趣嘅法裔加拿大人
同講法文嘅女人
喺電影結尾之前有一幕
主角要帶朋友去個英文醫院
所以喺醫院入邊 一定要講英文
但係英文唔係佢哋嘅母語
所以佢哋好唔想講英文
唯有好慢咁講英文
佢哋有好重嘅口音，用詞好唔通順
突然間，
呢啲你好中意嘅人物嘅形象大打折扣
真係進入一個文化
凈係只透過層厚紗去觀察
係冇辦法真正瞭解一個文化
所以喺本世紀末，得番幾百種語言個時
其中一個去學習語言嘅原因係
學語言提供咗 一個
參與到原生語言環境中嘅機會
畢竟語言係一個羣體嘅符號
呢個係第一個原因
第二個原因
研究表明
如果可以講兩種語言嘅人
唔容易得老年癡呆
而且項目管理能力會好叻
呢類早期嘅影響因素
令我哋可以
畀大學生一個大致嘅概念
就係熟悉兩種語言有益健康
第三個原因
語言本身係十分之有趣
比我哋平時瞭解到嘅更加有趣，譬如
阿拉伯文嘅「kataba」係「他寫」
「yaktubu」係「他寫」、「她寫」
「Uktub」係「寫，命令式」
佢哋有乜相同之處
佢哋嘅共同點
就係作為中流砥柱嘅輔音
輔音唔會變
元音就圍住輔音跳舞
咁好玩，係人都想練習下啲發音啦
希伯來文，同衣索比亞嘅主要語言
阿姆哈拉文，都有相似嘅例子
真係好有趣
唔同語言有唔同嘅文字順序
學識唔同嘅文字順序
就好似喺唔同國家開車用左右舵咁
好似金缕梅入眼一樣
你會感受到微震
語言有相似嘅效果
譬如話
《戴高帽子的猫又來了》
我相信大家都經常回顧呢本書
又譬如話《白鯨記》
有句話： 「你知唔知我喺邊度搵到佢？」
「你知唔知佢喺邊度？」
「佢食緊蛋糕係水缸入邊啊」
「真係啊！」
如果你用普通話講
嘅順序就會係
「你能想到我在哪裏把他找到的嗎？」
「他在水缸裏面吃蛋糕」
「沒有錯，真是在吃蛋糕！」
呢種感覺真係好好
想像一下你年年月月都識做呢件事
又或者，你哋有冇人學過柬埔寨文
我都冇學過，不過如果我學過
我就會學到好多元音
唔止英文嘅十零個咁可憐
有成 30 幾個咁多
喺你嘴裡邊
好似蜜蜂喺巢裡邊，橫衝直撞
呢個就係語言可以做乜
更重要嘅係
我哋生喺一個
可以容易自學其他語言嘅時代
喺以前，你要去課室
課室會有勤力嘅老師
亦都有天才老師
但係，佢哋唔喺成日喺度
仲去搵佢哋時
佢哋又未必有時間畀你
你唯有去上堂
你如果冇機會去上堂
你就要跟住錄音碟
我就係用錄音磁帶開始學嘅
錄音碟或者叫錄音磁帶
又或者係最經典嘅 CD
入邊內容有限
有時你手頭有書，但係本書唔好
以前就係咁嘞
但係家下，你可以癱喺沙發度
或者癱喺客廳個個地下
飲下酒
學你想學嘅語言
宜家有非常好嘅工具
譬如 Rosetta Stone
我個人推介比較小衆嘅 Glossika
幾時學都得
所以你就有機會學得更多更好
你可以朝早學語言
我會喺每個早晨用唔同語言
睇「呆伯特（Dilbert）」動畫
來提高我嘅語言能力
喺廿年前就冇咁方便
一個人可以隨身
譬如話，個袋入邊
手機入邊有學語言嘅資料
喺以前會係天方夜譚
所以，我強烈建議
你學幾個新語言
因爲宜家係個好好嘅機會
真係會好好玩
佢未必會改變你嘅諗法
但係一定會顛覆你嘅思維
多謝大家
（掌聲）